La conferència en línia “La violència contra les dones, un problema dels hòmens” d'Octavio Salazar tindrà lloc demà
26 de novembre 2020

Demà, divendres 27 de novembre, tindrà lloc la conferència “La violència contra les dones, un problema dels hòmens”, a càrrec d'Octavio Salazar Benítez, catedràtic de Dret Constitucional de la Universitat de Còrdova. Esta xarrada, que en principi era presencial, passa a ser en línia i donarà principi a les 19 hores.

  

La conferència “La violència contra les dones, un problema dels hòmens” serà un espai de divulgació sobre la figura de l'home en l'actualitat i la forma en la qual la societat ha aprés com ser hòmens. Sobre el ponent, Octavio Salazar és conegut per les seues obres sobre igualtat entre dones i hòmens i pels seus treballs i difusió en xarxes relacionats tant amb els drets de les dones com amb les anomenades "noves masculinitats". Els seus treballs més recents són _Autorretrato de un macho disidente, El Hombre que no deberíamos ser_ i _Wee Too_.

L'activitat està organitzada per la regidoria d'Igualtat de l'Ajuntament de Sagunt i s'emmarca en el programa d'activitats organitzat amb motiu del 25 N, Dia Internacional contra la Violència de Gènere. Per a accedir a la conferència telemàtica és necessari sol·licitar prèviament accés a la sala virtual a través del correu dona@aytosagunto.es. 

![](/media/gwhpttus/53thumbnail_image003.jpg)  
  
  

  

*   [](http://www.facebook.com/sharer.php?u=https://aytosagunto.es/va/actualitat/la-conferencia-en-linia-la-violencia-contra-les-dones-un-problema-dels-homens-d-octavio-salazar-tindra-lloc-dema/ "Facebook")
*   [](http://twitter.com/share?url=https://aytosagunto.es/va/actualitat/la-conferencia-en-linia-la-violencia-contra-les-dones-un-problema-dels-homens-d-octavio-salazar-tindra-lloc-dema/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-conferencia-en-linia-la-violencia-contra-les-dones-un-problema-dels-homens-d-octavio-salazar-tindra-lloc-dema/ "Linked In")
*   [](mailto:?body=https://aytosagunto.es/va/actualitat/la-conferencia-en-linia-la-violencia-contra-les-dones-un-problema-dels-homens-d-octavio-salazar-tindra-lloc-dema/)